Aarhuus Stifts-Tidende, 1843-05-05
- Ved en igaar af Hof= og Stadsretten afsagt Dom er den af Politimesteren i Haderslev, Etatsr. Schrader, mod Fædrelandets Redacteur Hr. J. A. Hansen udtagne Stævning, i den af Førstn. imod den Sidste anlagte Sag, bleven afviist, og Etatsr. Schrader tilpligtet, inden 15 Dage efter Dommens lovlige Forkyndelse, under Adfærd efter Loven, at udrede 5, Sølv i Kost og Tæring til Jndstævnte. (Brig. Td.)- Prindsen af Jonville har besøgt de danske Besiddelser paa Kysten Guinea. Hs. K. H. kom dertil med Fregatten "Belle Poule", ledsaget af en Corvet og en Skonnert. Gouverneuren, Capt. Carstensen, begav sig strax ombord paa Fregatten, hvor han blev modtaget paa den meest forekommende Maade og indbudt til Taffels hos Prindsen. Den følg. Dag gik Hs. K. H. iland og blev ved Strandbredden modtaget af UssuByes Mandskab og Frimulatter, som vare opstillede med deres Faner og Standarter og ledsagede Prindsen under Jubelraab og Skyden til Fortet. J Gouvernementssalen bød man Prindsen velkommen paa dansk Grund. Udenfor Fortet gave Negrene en Fremstilling af deres Maade at føre Krig, paa, hvilket interesserede Prindsen meget. Derpaa indfandt Byens sorte Honoratiores sig, for i Optog at hilse paa Prindsen, hvorhos Mulatinderne opførte Dands. Hs. K. H. deeltog derpaa i det for ham anrettede Maaltid, ved hvilket Kong Ludvig Philips og den kgl. Families Skaal blev drukken. Efter Maaltidet ledsagede Gouverneuren Prindsen til det engelske Fort St. James, og efter en Times Ophold der vendte de tilbage til Fortet og begave sig ombord paa Fregatten. Da Gouverneuren forlod Skibet, takkede Prindsen ham for den udmærkede Modtagelse, og samme Aften lettede Fregatten Anker. (Brig. Td.)- Udfor Bellevue have Fiskere fra Taarbek for nogle Dage siden opfisket en Jernkanon, der veier 30 Skpd., og som antages at have hørt til det paa dette Sted i 1807 sjunkne danske Krigskib "Neptun. (Aftbl.)"Dagen" indeholder følgende to Anmeldelser om Lucilie Grahn: "Vi optoge for nogle Dag siden en i "Aalborg Avis, meddeelt Privatefterretning om, at vor udmærkede Dandserinde Jomfru Grahn skulde være død i St. Petersborg. Efter hvad vi senere have erfaret, er bemeldte Efterretning. aldeles upaalidelig; det er endogsaa høist tvivlsomt, om Jomfru Grahn nogensinde har begivet sig til St. Petersborg, og snarere sandsynligt, at hun endnu opholder sig i Paris." – Efter hvad vi nærmere have erfaret, maae vi aldeles tilbagekalde den igaar meddeelte Formodning om, at Jomfru Grahn ikke skulde have forladt Paris og begivet sig til St. Petersborg. Efter hendes egen Skrivelse fra St. Petersborg, var hun den 24de December f. Aar i Selskab med sin Moder afreist fra Paris og kom 3 Uger efter til St. Petersborg, hvor hun var engageret under meget gunstige Betingelser. Hun optraadte i Balletten Griselda og vandt et glimrende Bifald; den keiserlige Familie lod hende kalde til dens Loge, hvor hun maatte møde i sit Costume, inden hun havde kunne faae Tid til at omklæde sig. Majestæterne overøste hende med Bifaldsyttringer og skjænkede hende, saaledes som vi tidligere have berettet, som et Beviis paa deres Tilfredshed, et kostbart Diamantsmykke. Destoværre paadrog hendes Anstrængelser og Uvanthed til det strænge Clima hende en meget heftig Forkjølelse; hun spyttede Blod og blev af den keiserlige Livlæge, der behandlede hende, paasat 16 Jgler paa Brystet. Det er derfor, destoværre, ikke usandsynligt, at hun har maattet bukke under for Sygdommen, nu da hun efter mange Aars Kamp og Savn skulde til at høste Frugten for sin Udholdenhed. At "Aalborg Avis har kunne være den Første til at meddele den sørgelige Efterretning om hendes Dødsfald, som efter det ovenfor Berettede ikke længere er usandsynligt, lader sig let forklare deraf, at vor Kunstnerinde stod i Correspondence med en Beslægtet, der er bosat i hiin Egn i Jylland."